Tenzin Gyatso

Tenzin Gyatso (* 6. Juli 1935 ä Taktser en d tibetische Provinz Amdo), dat schriivd sisch ä Tibetisch བསྟན་འཛིན་རྒྱ་མཚོ་ wood als Lhamo Dhondrub jeboore. Hä jehüüd d Gelug-Schüll a un es seid 1940 dr 14de Dalai Lama

 Sii Lääve 
Tenzin Gyatso wood en ö kleng Dörp jeboore un woch et zweide Kengkvan Dekyi Tsering un Chökyong Tsering. Se hodde ösu völl Knöpp dat mo sem als risch bezeechne kütt. Hä hod noch 4 Brööhr un 2 Schwestere. Enne Broohr un enn Schwester send at duud.

Als hä zwei Joohr alt woch wood hä van 2 Mönche als d Reinkarnatiun van Thub-Idan-rgya-mtsho weererkannt. Met 4 Joohr wood hä en dr Potala-Palast no Lasa jebraat un met 6 ½ Joohr zom 14 Dalai Lama jemaat. Singe offiziälle Naam es Jetsun Jamphel Ngawang Lobsang Yeshe Tenzin Gyatso, wat op Ripoarisch ösu völl wi Hällije Häär, jüddije Häär, metvöölende Vorteiliger van ö Jejloode heescht.

Met 15 Joohr wood hä och dr weltliche Häär va Tibet.

Tenzin Gyatso vorsooht ö jooh Vorhältnis zo China z ongehalde un es döck dörch öt Land jereißt.

Beij dr Opstand am 17. Määz 1959 entkoom dr Dalai Lama en öt Äxil no Indie. Öt Orakel soll häm dozo jeroone ha.

 Sing politische Vörstellung 
Tenzin Gyatso setzt sisch wiir vöör do Onavhängichkeet va Tibet en d Vulksrepublik China en. So vorkündichte hä am 10. Määz 1963 en an d demukratische Prinzipie orinetiirde Vorfassung. Hä solld dr Chef van öt Land se.

 Sing Tuure dörch dütschsprochije Jäjende 
Tenzin Gyatso reissde ö paar Moll dörch Jäjende wo Dütsch jesproche wood. Su besood hä Wissbade, Hötteberch ä Kärnte, Hamburch un Mönster. Net jäär jeseeh wood öt Treffe am 23. September 2007 va Angela Merkel met dr Dalai Lama van d chinesische Rejiirung. Dat joov Kniiß.

 Websiije 
 Siij van dr Dalai Lama (engl.)

Saachjrupp:Mann
Saachjrupp:Religiun